title: Cella
text: Este articlo tracta sobre Cella que ye un municipio terolano en la comarca de la Comunidat de Teruel. Pa la cella de lo uello se veiga cella (anatomía).
  
  Cella ye un municipio de la provincia de Teruel, situau en la comarca de la Comunidat de Teruel. La suya población ye de 2818 habitants (2014), en una superficie de 124,7 km² y una densidat de población de 22,6 hab/km².
  
  Cheografía 
  Ye situau en la fuesa de Xiloca, que fa part de la depresión de Calatayú-Teruel. Ye en lo cabalto de la val de Xiloca. Este río prene augua contina en un naixedero situau en lo mesmo Cella; este naixedero ye lo pozo artesián más gran d'Europa.
  
  Actualment ye en l'aria d'influencia de Teruel, pero entre los sieglos XIV y XVI yera muito más important y la capital d'una comarca dita Río de Cella.
  
  Mugas 
  Lo suyo termin municipal muga con Albarracín, con Santa Olalia, con Villar Cremato, con Celadas, con Teruel y con un apéndiz u de lo termin d'Albarracín u manga correspondient a Las Casiellas de Bezas.
  
  Toponimia 
  Lo toponimo Cella se relaciona con l'arabe Sahla u "plana".
  
  En qualques textos de los primers tiempos de la conquiesta cristiana escritos en latín medieval se leye como Celfa, como tamién se puet leyer en lo "Poema de Mio Cid" y que puet considerar-se una metatesi (l'adaptación lochica de l'arabe -hl- ye -fl-). Manimenos esta variant Celfa coexiste con atras variants graficas u foneticas como Çehla, Zehla, Cega, Cegla, Çecla, Celha, Celle en los textos latinos.
  
  Cella no ha teniu denominación estable en aragonés medieval. En lo sieglo XV un escriba terolano encara escribiba Zelha, lo qualo encara que pareixca un occitanismo grafico, ye más probable que siga una traza de remerar la -f- de Zelfa/Zefla. La forma Cella s'explica igual que lo lugar terolano Sollavientos < Soplavientos y lo castellano Chillar < Sif(i)lare. Los grupos -pl- y -fl- pueden evolucionar ta -ll- en luengas como castellano. En lo termin municipal de Pamplona bi ha un microtoponimo equivalent en orichen y evolución Acella, a on que bi ha un despoblau.
  
  Historia 
  En la baixa Edat Meya Cella yera una aldeya de la Sexma d'el Campo de Cella adintro de la Comunidat d'aldeyas de Teruel. Fació part tamién de la Sobrecollida de Teruel en 1446 y de la de Mont Albán en 1488-1495.
  
  Apellius 
  Un de los apellius más comuns en Cella ye Bujeda, que en la Edat Meya yera Buxeda y fa referencia a lo buixo.
  
  Demografía
  
  Administración
  
  Reparto de concellers
  
  Alcaldes
  
  Molimentos 
  La edificación arredol de lo pozo artesián, dita Fuente de Cella.
  
  Esporte 
  Lo fútbol ye representau por lo Club Deportivo Cella que participa en divisions rechionals aragonesas.
  
  Fiestas 
  Sant Sabastián, 21 de chinero.
  Santa Rosina, 15 de mayo.
  15 d'agosto.
  
  Curiosidatz 
  En l'aria d'influencia de Teruel los cellanos tienen fama de brutos, y, como con los d'Almudévar u Lepe, se fan chistes con cellanos.
  
  Vinclos externos 
  www.cella.es, pachina web oficial.
  Vocabulario cellano.
  Etimolochía de Cella.
  
  Referencias